Miten työkokemuslisä määräytyy?

Työkokemuslisä perustuu palvelusaikaan ja perusteet työkokemuslisän maksamiselle löytyvät työehtosopimuksista.

KVTES: Jos hyväksyttävää palvelusaikaa on vähintään 5 vuotta => työkokemuslisä on 3 % tehtäväkohtaisesta palkasta ja jos hyväksyttävää palvelusaikaa on vähintään 10 vuotta => työkokemuslisä on 8 % tehtäväkohtaisesta palkasta.

HUOM! Osa-aikainen työskentely ei vaikuta työkokemuslisään oikeuttavan palvelusajan laskemiseen.

Yleensä ensimmäistä työkokemuslisää ei myönnetä automaattisesti, vaan palkansaajan on haettava sitä työnantajalta. Olethan yhteydessä omaan esihenkilöösi ensimmäisen työkokemuslisän myöntämisen osalta, sillä työkokemuslisä voidaan laittaa maksuun vasta työnantajan hyväksymän päätöksen jälkeen.

Huomiothan, että prosessissa on useita vaiheita ja siksi työurien käsittelylle on määritelty Meitassa kahden kuukauden käsittelyaika.

KVTES, SOTE:
Työkokemuslisä maksetaan palvelusajan täyttymistä seuraavan kalenterikuukauden alusta lukien. Muun kuin oman kunnan/kuntayhtymän palvelusta sekä yritystoiminnasta on esitettävä luotettava kirjallinen selvitys. Selvitys tulisi esittää kuukauden kuluessa palvelussuhteen alkamisesta. Mikäli selvitys palvelusta esitetään takautuvasti, tähän palvelukseen perustuvaa lisää maksetaan enintään kahden vuoden ajalta takautuvasti selvityksen esittämisestä.